wickkiey/tamil-wikipedia-chunked huggingface dataset:
# எங்க வீட்டு வேலன்

**எங்க வீட்டு வேலன்** (*Enga Veetu Velan*) என்பது 1992 ஆம் ஆண்டய இந்திய தமிழ் திரைப்படம் ஆகும். டி. ராஜேந்தர் இயக்கி தயாரித்த இப்படத்தில் முக்கிய வேடங்களில் ராஜீவ் மற்றும் ரேகா ஆகியோர் நடித்துள்ளனர். இப்படமானது 10 ஏப்ரல் 1992 இல் வெளியிடப்பட்டது. படம் 100 நாளைக் கடந்து ஓடியது.
# எங்க வீட்டு வேலன்

## கதை

அருண் (ராஜீவ்) கல்யாணி (ரேகா) என்பவரை மணந்தவர். ஆனால் பாப்பு (ஷர்மிலி) என்பவருடன் தனியாக ஒரு தொடர்பு வைத்திருக்கிறார். ஒரு கட்டத்தில் அருண் கல்யாணியையும் அவர்களது மகனான வேலனையும் (சிலம்பரசன்) ஒதுக்கி வைக்கிறார். வேலன் தனக்கு பிறந்தான் இல்லை என்று அருண் இழிவுபடுத்துகிறார். இதன் பிறகு அருண் பாப்புவையும் அவரது குடும்பத்தினரையும் தனது வீட்டிற்கு அழைத்து வருகிறார். பாப்பு பணத்தாசைப் பிடித்தவள். பல ஆண்களுடன் உறவு வைத்திருக்கிறாள். கல்யாணி வேலனுடன் தனியாக தங்கியிருக்கிறாள். ஆனால் அருணின் வீட்டில் வீட்டு வேலை செய்யும் வேலைக்காரியாக உள்ளாள். வேலன் தனது பெற்றோரை ஒன்றாக்க தந்திரங்களை செய்ய முடிவு செய்கிறான். அதன் ஒரு பகுதியாக பாப்பு மற்றும் அவரது குடும்பத்தினரின் உண்மையான முகத்தை அருணுக்கு காட்ட திட்டமிடுகிறான்.  
வேலன் தந்திரோபாயமாகத் திட்டமிடுகிறான். பாப்புவும் அவளுடைய குடும்பத்தினரும் தனக்கு தெரியாமல் தன் பணத்தை திருடுகிறார்கள் என்பதை அருண் அறிந்துகொள்கிறார், இது அவரை கோபப்படுத்துகிறது. பாப்பு அருணின் வீட்டை விட்டு ஓட முடிவுசெய்து, ஜம்பு (தளபதி தினேஷ்) என்றொரு நபருடன் வாழ முடிவு செய்கிறாள். இதை அறிந்த அருண் தனக்கு துரோகம் செய்யப்பட்டதாக உணர்கிறார். கோபத்தில் பாப்புவைக் கொல்ல முடிவு செய்கிறார். வேலன் ரகசியமாக அருனுடன் அவரது மகிழுந்தில் பயணம் செய்கிறான். அருண் ஒரு விடுதியில் பாப்புவையும் ஜம்புவையும் கண்டுபிடிக்கிறார். அப்போது அவர்களுக்கு இடையே சண்டை ஏற்படுகிறது, அந்த நேரத்தில் ஜம்பு சுட்டுக் கொல்லப்படுகிறான். கொலைக் குற்றம் சாட்டப்பட்ட அருணை காவல் துறையினர் கைது செய்கிறார்கள். வேலனை நேரில் கண்ட சாட்சியாக நீதிமன்றத்திற்கு கொண்டு செல்லகின்றனர்.  
ஜம்பு அருணால் சுட்டுக் கொல்லப்பட்டதாக வேலன் நீதிமன்றத்தில் தெரிவிக்கிறான். ஆனால் அருண் அதை மறுக்கிறார். உண்மையைக் கூறுமாறு வேலனிடம் அருண் கெஞ்சி தன் தவறை உணர்ந்ததாக கூறுகிறார். வேலன் தனக்கு பிறந்தவன்தான் என்பதை அருண் அனைவருக்கும் தெரிவிக்கிறார். இதன் பிறகு வேலன் நீதிமன்றத்தில் உண்மையைத் தெரிவிக்கிறான். பாப்புவின் சகோதரனாக நடக்கும் செல்வாவால் ஜம்பு கொல்லப்பட்டதாகவும், அக்குற்றம் குற்றம் அருண் மீது சுமத்தப்பட்டதாகவும் வேலன் தெரிவிக்கிறான். பாபுவின் குடும்பத்திற்கு சிறைத்தண்டனை விதிக்கப்பட்டு அருண் விடுவிக்கப்படுகிறார். அருண் திருந்தி வேலனையும், கல்யாணியையும் ஏற்றுக்கொள்கிறார்.
# எங்க வீட்டு வேலன்

## நடிகர்கள்

- ராஜீவ் அருணாக
- ரேகா
- சிலம்பரசன் வேலனாக
- வி. கோபாலகிருஷ்ணன்
- கே. எஸ். செல்வராஜ்
- வீர ராகவன் அருணின் தந்தையாக
- வெண்ணிற ஆடை மூர்த்தி
- ஒரு விரல் கிருஷ்ணா ராவ்
- குமரிமுத்து
- சிவராமன்
- ஷர்மிலி
# என் வீடு என் கணவர்

**என் வீடு என் கணவர்** (*En Veedu En Kanavar*) (வெளியீட்டுக்கு முன்பு **மனைவியை காதலி** என அழைப்பட்டது) 1990 ஆம் ஆண்டய இந்திய தமிழ் காதல் திரைப்படம் ஆகும். சென்பாக ராமன் இயக்கிய இப்படத்தில் சுரேஷ் நதியா ஆகியோர் முதன்மைப் பாத்திரங்களில் நடித்துள்ளனர். இவர்களுடன் ராஜீவ், மனோரமா போன்றோர் இதர பாத்திரங்களில் நடித்துள்ளனர்.
# என் வீடு என் கணவர்

## நடிகர்கள்

- சுரேஷ் ராஜாவாக
- நதியா ராதாவாக
- ராஜீவ் குமாராக
- மனோரமா
- மாதுரி
- செந்தில்
- எஸ். எஸ். சந்திரன்
- ஜெய்கணேஷ்
- டெல்லி கணேஷ்
- அஜித் குமார் "என் கண்மணி" பாடலில் பள்ளி மாணவனாக
# என் வீடு என் கணவர்

## தயாரிப்பு

இப்படத்திற்கு முதலில் மனைவியைக் காதலி என பெயரிடப்பட்டது. படத்தின் தயாரிப்பு மற்றும் தணிக்கைப் பணிகள் 1988 இல் நிறைவடைந்தன. என்றாலும் 1990 இல்தான் படம் வெளியிடப்பட்டது. படத்தில் இடம்பெற்ற "என் கண்மணி" பாடலில் பள்ளி மாணவனாக அஜித் குமார் ஒரு பள்ளி சிறுவனாக நடித்துள்ளார். இதனால் இது திரையில் அவரது முதல் தோற்றமாக ஆனது.
# நானும் இந்த ஊருதான்

**நானும் இந்த ஊருதான்** (*Naanum Indha Ooruthan*) என்பது 1990 ஆம் ஆண்டு சூலை மாதம் 13 ஆம் தேதியன்று வெளியான இந்திய தமிழ் திரைப்படம் ஆகும். சேகர் ராஜா இயக்கிய இப்படத்தை புளோரிடா பெர்னாண்டோ தயாரித்ததார். இப்படத்தில் முரளி, குஷ்பூ, ரவிச்சந்திரன், நாகராஜ சோழன் ஆகியோர் முக்கிய வேடங்களில் நடித்துள்ளனர். இப்படத்திற்கு சங்கர் கணேஷ் இசை அமைத்துள்ளார்.
# நானும் இந்த ஊருதான்

## நடிகர்கள்

- முரளி
- குஷ்பூ
- ரவிச்சந்திரன்
- நாகராஜ சோழன்
- சுலக்சனா
- ராஜீவ் நட்புக்கான தோற்றம்
- வி. கோபாலகிருஷ்ணன்
- சாமிகண்ணு
- சின்னி ஜெயந்த்
- பசி நாராயணன்
- திருச்சி முருகன்
- சபாசேகர்
- மாஸ்டர் விஜய்
- சபானா
- ஒய். விஜயா
- மோகணப்பிரியா
- ஜெயந்தி
- பெரிய கருப்பு தேவர்
- சித்தன்
- ஜோசப் ராஜா
- அழகு நம்பி
- நாடார்
- லட்சுமி
# நானும் இந்த ஊருதான்

## பாடல்கள்

இப்படத்திற்கு சங்கர் கணேஷ் இசையமைத்திருந்தனர்.
| 1 | "பொண்ணு சிரிக்குது பூவாட்டமா" | மனோ, சித்ரா | வாலி | 4:07 |  |
| --- | --- | --- | --- | --- | --- |
| 2 | "ஓடக்காரன் பாட்டு" | மனோ | வாலி | 2:56 |  |
| 3 | "கையத் தூக்கி" | எஸ். பி. சைலஜா | வாலி | 0:41 |  |
| 4 | "ஊருபேரு பூஞ்சோலைதான்" | மலேசியா வாசுதேவன் | வாலி | 4:19 |  |
| 5 | "நாங்கூட இந்த ஊரு ஆளுதான்" | மலேசியா வாசுதேவன் | வாலி | 5:20 |  |
| 6 | "வாசல்" | மனோ, சித்ரா | வாலி | 4:19 | } |
# தோரோத்தி பிசர்

**தோரோத்தி பிசர்** (Dorothy Fischer)'' மாற்று இதயத்தை தானமாகப் பெற்று நீண்ட நாட்கள் உயிர் வாழ்ந்த தென் ஆப்பிரிக்க பெண் என்ற சிறப்புக்கு உரியவராவார்.  
குழந்தையாக இருந்தபோது தோரோத்திக்கு வாதக் காய்ச்சல் ஏற்பட்டது. தொண்டையில் ஏற்படும் நோய்த்தொற்றின் விளைவாக உண்டாகும் இக்காய்ச்சலால் தோரோத்தியின் இதயம் சேதமடைந்தது. 1969 ஆம் ஆண்டு இதயப் பரிசோதனை மேற்கொண்ட மருத்துவர்கள் தோரோத்தி மெல்ல மெல்ல இறந்து கொண்டிருப்பதாக தெரிவித்தனர். இதே ஆண்டு ஏப்ரல் மாதம் 17 அன்று மருத்துவர் கிறித்தியன் பர்னார்ட்டு மற்றும் அவரது குழுவினர் தோரோத்திக்கு இதய மாற்று அறுவைச் சிகிச்சையை மேற்கொண்டனர். அறுவைச் சிகிச்சைக்குப் பிறகு தோரோத்தி பன்னிரெண்டரை ஆண்டுகள் உயிர் வாழ்ந்தார். வேற்றுத் திசுக்களை உடல் நிராகரிக்கிறது என்ற போதிலும், இதய மாற்று அறுவைச் சிகிச்சைகள் ஒரு நீண்டகால நலம் பயக்கும் சிகிச்சையாக இருக்கும் என்பதற்கான ஆதாரமாக தோரோத்தியை பர்னார்ட்டு எடுத்துக்காட்டாக நிறுத்துகிறார்.  
சிக்ளோசுபோரின் என்ற நோயெதிர்ப்புத் தடுப்பு மருந்து உறுப்பு மாற்று நோயாளிகளுக்கு பொதுவாக கிடைப்பதற்கு இரண்டு ஆண்டுகளுக்கு முன்னர் 1982 ஆம் ஆண்டு அக்டோபர் மாதம் 19 அன்று தோரோத்தி இறந்தார். வேற்றுத் திசுவினை ஏற்க மறுக்கும் நோயெதிர்ப்பு தொடர்பான சிக்கல்களால் தோரோத்தி பிசர் இறந்தார்.
# பூமழை பொழியுது

**பூமழை பொழியுது** (*Poo Mazhai Pozhiyuthu*) என்பது 1987 ஆம் ஆண்டய தமிழ் காதல் நாடக திரைப்படம் ஆகும். வி. அழகப்பன் எழுதி இயக்கிய இப்படத்தில் விசயகாந்து, நதியா ஆகியோர் முக்கிய கதாபாத்திரங்களில் நடிக்க, ராஜீவ், செந்தில், சுரேஷ் ஆகியோர் துணை வேடங்களில் நடித்துள்ளனர். படத்திற்கான இசையை ராகுல் தேவ் பர்மன் மேற்கொண்டார். இந்த வெளிவந்து சராசரியாக வசூல் ஈட்டியது.
# பூமழை பொழியுது

## கதை

சிங்கப்பூரில் குடியேறிய ஒரு நபர் (ராஜீவ்) தனது சொந்த கிராமத்திற்கு வருகிறார். அவரது அத்தை குடும்ப பிணைப்பை பலப்படுத்த முயற்சிக்கிறார். அதன் ஒரு பகுதியாக ராஜீவின் தங்கையை (நதியா) தனது மகனுக்கு (விசயகாந்து) மணம்முடிக்க விரும்புகிறார். ராஜீவிடம் இந்த யோசனையைக் கூறுகிறார். ராஜீவ் அந்த யோசனையை நிராகரித்து அத்தையை அவமதிக்கிறார். விஜயகாந்த் நதியாவை திருமணம் செய்து கொள்வதாக சபதம் செய்தார். இது ஒருபோதும் நடக்காது என்று ராஜீவ் சபதம் செய்கிறார்.  
சிங்கப்பூருக்கு நதியாவைக் காண விஜயகாந்த் செல்கிறார். அவருடன் பேச விரும்பாத நதியா முதலில் அவரை தனது காரில் தட்டிச் செல்ல முயற்சிக்கிறார். பின்னர் அவரை தனது மோட்டார் படகு சாகசத்தில் மூழ்கடிக்க முயற்சிக்கிறார். ஆனால் இறுதியில் மன மாற்றத்திற்கு ஆளாகி அவர் ஊட்ட சாப்பிடும் அளவுக்கு நெருக்கமாகிறார். ஆனால் மீண்டும் ஏற்படும் தவறான புரிதல்கள் இருவர் உறவை சீர்குலைக்கின்றன. மீண்டும் உறவு சரியாகும் போது ராஜீவ் தனது நயவஞ்சக தந்திரங்களில் இன்னொருவரை கருவியாக்கி (சுரேஷ்) விளையாடுகிறார்.
# பூமழை பொழியுது

## நடிகர்கள்

- விஜயகாந்த்
- நதியா
- ராஜீவ்
- சுரேஷ்
- எஸ். எஸ். சந்திரன்
- செந்தில்
# பூமழை பொழியுது

## தயாரிப்பு

இப்படம் முதன்மையாக சிங்கப்பூரிலும், ஜப்பானிலும் படமாக்கப்பட்டது.  
- ஏய் பூங்கொடி&nbsp;- எஸ். பி. பாலசுப்பிரமணியம்
- நதியா நதியா&nbsp;- எஸ். பி. பாலசுப்பிரமணியம், சித்ரா
- ஏமாமா&nbsp;- எஸ்.பி.பி., சித்ரா
- எல்லாரும் பைத்தியம்&nbsp;- சித்ரா
- மை நேம் ஈஸ் ஆஷா&nbsp;- எஸ். பி. பாலசுப்பிரமணியம், சித்ரா
# பூமழை பொழியுது

## வரவேற்பு

*இந்தியன் எக்சுபிரசில்* 20, பிப்ரவரி, 1987 அன்று எழுதிய என். கிருஷ்ணசாமி படம் குறித்து "pretty run-of-the-mill stuff" என்று குறிப்பிட்டார். இருப்பினும் அவர் இசை, படம்பிடிக்கப்பட்ட இடங்கள், ஒளிப்பதிவு போன்றவற்றைப் பாராட்டினார்.
# தழுவாத கைகள்

**தழுவாத கைகள்** (*Thazhuvatha Kaigal*) என்பது 1986 ஆண்டைய தமிழ் காதல் நாடகத் திரைப்படம் ஆகும். இதை ஆர். சுந்தர்ராஜன் இயக்க, ஜி சொர்ணாம்பாள், ஆர். கணபதி, இளங்கோ ஆகியோரால் தயாரிக்கப்பட்டது. இப்படத்தில் விசயகாந்து, அம்பிகா, செந்தில், அனுராதா ஆகியோர் நடித்தனர். இப்படத்திற்கு இளையராஜா இசை அமைத்தார்.
# தழுவாத கைகள்

## நடிகர்கள்

- விஜயகாந்த்
- அம்பிகா
- செந்தில்
- அனுராதா
- ஜெய்கணேஷ் விருந்தினர் தோற்றத்தில்
- ராஜீவ் விருந்தினர் தோற்றத்தில்
- குலதெய்வம் ராஜகோபால்
- வி. கோபாலகிருட்டிணன்
- பசி நாராயணன்
- ஒரு விரல் கிருஷ்ணா ராவ்
- உசிலைமணி
- மொட்டை சீதாராமன்
- முருகேஷ்
- ஜோக்கர் துளசி
- சார்லி
- ஓமக்குச்சி நரசிம்மன்
- குட்டி பத்மினி
- இந்திரா
- சிறீஜெயா
# தழுவாத கைகள்

## இசை

இபடத்திற்கு இளையராஜா இசையமைத்தார்.
| 1 | "குடும்பத்தை உருவாக்க" | எஸ். பி. சைலஜா, உமா ரமணன், பி. எஸ். சசிரேகா | வாலி | 04:34 |  |
| --- | --- | --- | --- | --- | --- |
| 2 | "ஒன்னா ரெண்டா" | பி. ஜெயச்சந்திரன், எஸ். ஜானகி | வாலி | 04:25 |  |
| 3 | "பூங்குயில்" | எஸ். ஜானகி | வாலி | 04:25 |  |
| 4 | "தொட்டுப் பாரு" | பி. ஜெயச்சந்திரன், எஸ். ஜானகி | கங்கை அமரன் | 04:17 |  |
| 5 | "விழியே" | பி. ஜெயச்சந்திரன், எஸ். ஜானகி | கங்கை அமரன் | 04:27 |  |
| 6 | "நானோரு" | உமா ரமணன், சசிரேகா | வாலி | 04:30 | } |
# தழுவாத கைகள்

## வரவேற்பு

1986, நவம்பர், முதல் நாளன்று *தழுவாத கைகள்* வெளியானது. படம் வணிக ரீதியாக தோல்வியடைந்தது.
# காண்டா அருங்காட்சியகம்

**காண்டா அருங்காட்சியகம்** *(Khanda Museum)* இந்தியாவின் பஞ்சாப் மாநிலத்திலுள்ள பதேகாட் சாகிப் மாவட்டத்தில் உள்ள ஓர் அருங்காட்சியகமாகும். சீக்கிய மதத்தின் அடையாளச் சின்னமாக கருதப்படும் இருபக்கக் கூர்வாளின் சிறப்பு வடிவமைப்பான காண்டா வடிவத்தில் இந்த அருங்காட்சியகம் கட்டப்படுள்ளது. இந்தியாவில் குருத்வாராக்களை மேலாண்மை செய்யும் சிரோமணி குருத்வாரா பிரபந்த செயற்குழு காண்டா அருங்காட்சியகத்தின் கட்டுமானப் பொறுப்பை ஏற்றது. சீக்கியப் போராளி பந்தா சிங் பகதூரின் நினைவாக உருவாக்கப்பட்ட இந்த அருங்காட்சியம் அவரது வாழ்க்கை வரலாற்றையும் எடுத்துச் சொல்லும் விதமாக அமைகிறது. இந்த அருங்காட்சியகம் 7 சனவரி 2018 அன்று பொதுமக்கள் பார்வைக்கு திறந்து வைக்கப்பட்டது.
# காண்டா அருங்காட்சியகம்

## இவற்றையும் காண்க

- சாப்பர் சிறீ போர்
- ரௌசா செரீப்
# தினமும் என்னை கவனி

**தினமும் என்னை கவனி** (*Dhinamum Ennai Gavani*) என்பது 1997 ஆண்டைய தமிழ் துப்பறியும் திரைப்படம் ஆகும். இதை ஏ. ஆர். இரமேஷ் இயக்க, ராம்கி, சங்கவி, பிரகாஷ் ராஜ் ஆகியோர் முக்கிய கதாபாத்திரங்களில் நடித்துள்ளனர். தமிழ் பாத்திமா தயாரித்த இப்படத்திற்கு, சிற்பி இசை அமைத்துள்ளார். இப்படமானது 1997 ஏப்ரல் 14 அன்று வெளியிடப்பட்டது. படம் வணிக ரீதியாக தோல்வியடைந்தது.
# தினமும் என்னை கவனி

## கதை

ரோலக்ஸ் ( பிரகாஷ் ராஜ் ) ஒரு புத்திசாலி சர்வதேச கடத்தல்காரன். அச்சமற்ற உதவி ஆணையர் ஜெய்குமார் ( ராம்கி ) அவரைக் கைது செய்து சிறைக்கு அனுப்புகிறார். ஆழமான காதல் புரியும் ஜெய் குமாரும், ராஜியும் ( சங்கவி ) திருமணம் செய்து கொள்கிறார்கள். தன்னை சிறைக்கு அனுப்பிய ஜெய்குமாரை தனது வழியில் பழிவாங்க ரோலெக்ஸ் விரும்புகிறார். அதன்பிறகு, அவர் சிறையிலிருந்து தப்பித்து, தான் இறந்துவிட்டதாக அனைவரையும் நம்ப வைக்கிறார். பின்னர் என்ன நடந்தது என்பது கதையின் முக்கிய அம்சமாக அமைகிறது.
# தினமும் என்னை கவனி

## நடிகர்கள்

- ராம்கி (நடிகர்) காவல் துணை ஆய்வாளர் ஜெய்குமார் ஐபிஎஸ்
- சங்கவி (நடிகை) ராஜியாக
- பிரகாஷ் ராஜ் ரோலக்சாக
- விவேக் ஆய்வாளர் பலராமாக
- தியாகு கணேசனாக
- இராகசுதா கீதாவாக
- கே. ஆர். வத்சலா
- பாலு ஆனந்த்
- மோகன் ராமன்
- ஜீவா ஜூலியாக
- இராஜசேகர் ராஜியின் தந்தையாக a
- பீலி சிவம்
- ரவிராஜ் இராமதாசாக
- அமானுல்லாகான்
- லட்சுமி ரத்தனம்
- விஜய் ஈஸ்வரன்
- அருணகிரி
- பசுபதி
- அனுராதா
- சகிதா
- பேஅபி அனுசியா ஐசுவாக
- சிறீதர் நடனமாடுபவராக
# தினமும் என்னை கவனி

## இசை

படத்தின் பின்னணி இசை மற்றும் பாடல் இசையை திரைப்பட இசையமைப்பாளர் சிற்பி அமைத்துள்ளார். 1997 ஆம் ஆண்டில் வெளியான இதன் பாடல் பதிவில் காமகோடியான், பழனி பாரதி, அறிவுமதி ஆகியோரால் எழுதப்பட்ட வரிகளுடன் நான்கு பாடல்கள் உள்ளன.
| 1 | 'காலேஷ் என் கையிலே' | அனுராதா ஸ்ரீராம், குழுவினர் | 4:56 |  |
| --- | --- | --- | --- | --- |
| 2 | 'பத்திகிச்சிம்மா பம்பர வயசு' | மனோ, சுவர்ணலதா, குழுவினர் | 3:50 |  |
| 3 | 'செவ்வந்தி தோட்திலே' | பி. உன்னிகிருஷ்ணன், சித்ரா | 4:25 |  |
| 4 | 'வா வா பாட்டா' | அனுராதா ஸ்ரீராம், குழுவினர் | 4:27 | } |
# 1950 இந்திய-நேபாள அமைதி மற்றும் நட்பு உடன்படிக்கை

**1950 இந்திய-நேபாள அமைதி மற்றும் நட்பு உடன்படிக்கை** (**1950 India-Nepal Treaty of Peace and Friendship**) நேபாளம் மற்றும் இந்தியா ஆகிய இரு நாடுகளின் அரசுகளுக்கு இடையே அமைதி மற்றும் நட்பை தொடர்ந்து பேணுவதற்கு, 31 சூலை 1950 அன்று ஏற்படுத்திக் கொண்ட இருதரப்பு ஒப்பந்தம் ஆகும். இந்த உடன்படிக்கையில் நேபாளப் பிரதமர் மோகன் சம்செர் ஜங் பகதூர் ராணா மற்றும் இந்தியத் தூதுவர் சந்திரேஷ்வர் நாராயணன் சிங் ஆகியோர் உடன்படிக்கையில் கையொப்பமிட்டனர்.  
இந்த உடன்படிக்கை ஏற்பட்ட மூன்று மாத காலத்தில் நேபாளத்தின் பரம்பரை முதலமைச்சர்களான ராணா வம்சத்தினர் ஆட்சி முடிவிற்கு வந்தது. இந்த உடன்படிக்கையின் படி, இரு நாட்டு மக்களும் நேபாளத்திலும், இந்தியாவிலும் கடவுச்சீட்டு மற்றும் விசா இன்றி பயணிக்க வழிவகை செய்தது. இந்த உடன்படிக்கையால் கோர்க்கா மக்கள் இந்திய இராணுவத்தில் தொடர்ந்து பணியாற்ற முடிந்தது. நேபாள மன்னர் 1952-இல் கொண்டு வந்த நேபாள குடியுரிமைச் சட்டத்தின் கீழ் குறிப்பாக பிகார் மாநில இந்தியர்கள் நேபாளத்தின் தராய் பிரதேசத்தில் குடியேறவும், நேபாள குடியுரிமை பெறவும் வழிவகை செய்தது.
# 1950 இந்திய-நேபாள அமைதி மற்றும் நட்பு உடன்படிக்கை

## இதனையும் காண்க

- சுகௌலி உடன்படிக்கை
# ராஜாளி (திரைப்படம்)

**ராஜாளி** (*Rajali*) என்பது 1996 ஆம் ஆண்டய தமிழ் அதிரடி - சாகசத் திரைப்படம் ஆகும். வேலு பிரபாகரன் இயக்கிய இப்படமானது ஆர். கே. செல்வமணியால் எழுதப்பட்டது. இப்படத்தில் ராம்கி மற்றும் நெப்போலியன் முக்கிய வேடங்களில் நடித்துள்ளனர். ரோஜா மற்றும் மன்சூர் அலி கான் துணை வேடங்களில் நடித்துள்ளனர்.
# ராஜாளி (திரைப்படம்)

## நடிகர்கள்

- ராம்கி (நடிகர்) ஜீவாவாக
- நெப்போலியன் ராஜாளியாக
- Roja ராணியாக
- மன்சூர் அலி கான் ராணியின் மாமாவாக
- எஸ். எஸ். ராஜேந்திரன் சேகராக
- சுரேந்திரா பால் ரத்தினவேலுவாக
- விசித்ரா ராணியின் தோழியாக
- வடிவுக்கரசி ராணியின் தாயாக
- ராஜா கௌரவத் தோற்றம்
- சில்க் ஸ்மிதா கௌரவத் தோற்றம்
- டிஸ்கோ சாந்தி கௌரவத் தோற்றம்
# ராஜாளி (திரைப்படம்)

## வெளியீடு

இது மேற்கத்திய படம் போல படமாக்கப்பட்டது என்று படத்தின் விமர்சகர் குறிப்பிட்டனர்.  
அதே காலகட்டத்தில் வெளியான வேலு பிரபாகரனின் மற்றொரு படமான *அசுரனுடன்* (1995) ஒப்பிடுகையில் இந்த படம் சிறப்பான வெற்றியை ஈட்டவில்லை.  
பின்னர் இது இந்தியில் மொழிமாற்றம் செய்யபட்டு *பத்மஷோன் கா ராஜா* என வெளியிடப்பட்டது.
# நேபாளச் சமயங்கள்

, காட்மாண்டு, நேபாளம்]]
அவலோகிதர் சிலை, நேபாளம், கிபி 16-ஆம் நூற்றான்டு]]  
**நேபாளச் சமயங்கள்** (**Religion in Nepal**) 2011 நேபாள மக்கள் தொகை கணக்கெடுப்பின் படி, நேபாளத்தின் பெரும்பான்மையான மக்கள் (81.3%) இந்து சமயத்தை பின்பற்றுகிறார்கள். நேபாளத்தில் மன்னராட்சி நடைபெறும் வரையில், இந்து சமய சார்புடைய நாடாக இருந்தது. பின்னர் 2008 ஆண்டு முதல் மதச்சார்ப்பற்ற நாடானது. நேபாளத்தில் இந்து சமயத்திற்கு அடுத்து இரண்டாம் இடத்தில் பௌத்த சமயத்தை (9%) பின்பற்றுபவர்கள். இசுலாம் சமயத்தை 4.4% பின்பற்றுகிறார்கள். நேபாளப் பழங்குடி சமயத்தைப் பின்பற்றும் கிராதர்கள் மக்கள் தொகையில் 3% ஆக உள்ளனர். கிறித்துவத்தை பின்பற்றுபவர்கள் 1.4% ஆக உள்ளது. பிற சமயத்தை பின்பற்றுபவர்கள் 0.8% ஆக உள்ளனர்.  
நேபாளத்தில் இந்து புனித யாத்திரைத் தலங்கள் மற்றும் பௌத்த யாத்திரைத் தலங்கள் அதிகம் கொண்டுள்ளது. இந்துக்கள் புனிதமாக வணங்கும் பசுவை, நேபாள நாட்டின் தேசிய விலங்காக அறிவிக்கப்பட்டுள்ளது. எனவே பசு வதை சட்டம் நேபாளத்தில் நடைமுறையில் உள்ளது.  
தங்கள் சமயத்தை பின்பற்றும் உரிமை மக்களுக்கு அரசியலமைப்புச் சட்டம் வழங்கியிருப்பினும், பிற சமயத்தவர்களை நேரடியாகவும், மறைமுகமாகவும் கட்டாய மதமாற்றம் செய்யும் வழக்கம் நேபாள அரசியலமைப்புச் சட்டம் தடை செய்கிறது. ஆனால் ஒரு நபர் தன்னிச்சைப்படி மதம் மாற அனுமதிக்கப்பட்டுள்ளார். 2008ஆம் ஆண்டிற்கு முன்னர் நேபாளம் இந்து சமய நாடாக இருந்தது. நேபாளத்தின் புதிய அரசியலமைப்புச் சட்டப்படி தற்போது மதச்சார்பற்ற நாடாக விளங்குகிறது.
# நேபாளச் சமயங்கள்

## வரலாறு

Nepal has had Hindu dharma and Buddhist dharma from the beginning of recorded history in the area, though it originally had only Kiratism and other tribal religions; Islam was introduced to the nation around the 11th century with the arrival of Muslim Indians. Christianity was introduced to the country in the 1700s when Catholic friars entered the Kathmandu valley and Christian missionaries are active throughout the country. Sikhism came to Nepal during the 18th century and spread throughout Nepal, and Jainism came to Nepal during the 19th century but spread only to Kathmandu and some districts of Nepal. Both Sikhism and Jainism are an integral part of Nepal now and both constitute a significant role in Nepalese identity and culture, though they are Indian-born Dharmic religions.  
Religious tolerance can be found in royal orders dated Falgun Sudi 12, 1884 V.S. issued by the Hindu Shah monarch Rajendra Bikram Shah under the premiership of Bhimsen Thapa to Buddhist monks in the Kingdom of Nepal:  
According to the 2011 census, 81.3% of the Nepalese population is Hindu, 9.0% are Buddhist, 4.4% are Muslim, 3.0% are Kiratist (indigenous ethnic religion), 1.4% are Christian, 0.1% are Sikhs, 0.1% are Jains and 0.7% follow other religions or no religion. 3.60% Kirant (an indigenous religion), 0.45% Christian, and 0.4% were classified as other groups such as Bön. In 1971 Hindus were 89.4% of the population, Buddhists 7.5%, and Kirants statistically 0%. However, statistics on religious groups are complicated by the ubiquity of dual-faith practices, particularly among Hindus and Buddhists.  
The geographical distribution of religious groups in the early 1990s revealed a preponderance of Hindus, accounting for at least 87% of the population in every region. The largest concentrations of Buddhists were found in the eastern hills, the Kathmandu Valley, and the central Tarai; in each area about 10% of the people were Buddhist. Buddhism was more common among the Newar and Tibeto-Nepalese groups. Among the Tibeto-Nepalese, those most influenced by இந்து சமயம் were the Magar, Sunuwar, and Rai peoples. Hindu influence was less prominent among the Gurung, Limbu, Bhote, Tamang and Thakali groups, who continued to employ Buddhist monks for their religious ceremonies. Since both Hinduism, as well as Buddhism, are Dharmic religions, they usually accept each other's practices and many people practice a combination of both. In 2015, a new constitution was adopted and granted equal rights to all religions in Nepal. However, influencing others to change their religion is prohibited. There has been political pressure from India's Hindu party that it should become a Hindu government again but it has received a negative response from the Nepalese government.  
Nepal's constitution doesn't give anyone the to convert any person to another religion. Nepal also passed a more stringent anti-conversion law in 2017. The ban on evangelism has been protested by Christian groups in the country.
# நேபாளச் சமயங்கள்

## மக்கள் தொகை பரம்பல்

**2011-ஆம் ஆண்டின் மக்கள் தொகை கணக்கெடுப்பின் படி நேபாளச் சமயங்கள்**  
| } |  |  |
| --- | --- | --- |
| இந்து சமயம் | 21,551,492 | 81.34% |
| பௌத்தம் | 2,396,099 | 9.04% |
| இசுலாம் | 1,162,370 | 4.39% |
| பழங்குடிகள் | 807,169 | 3.04% |
| கிறித்துவம் | 375,699 | 1.41% |
| இயற்கை வழிபாட்டாளர்கள் | 121,982 | 0.46% |
| போன் பௌத்தம் | 13,006 | 0.04% |
| சமணம் | 3,214 | 0.01% |
| பகாய் சமயம் | 1,283 | 0.01% |
| சீக்கியம் | 609 | 0.01% |
| பிறர்/சமயம் குறிப்பிடாதோர் | 61,581 | 0.23% |
# நேபாளச் சமயங்கள்

## சமயப் புனிதத் தலங்கள்

### இந்து யாத்திரைத் தலங்கள்

- பசுபதிநாத் கோவில்
- முக்திநாத்
- கங்காலினி கோயில்
- கும்பேஷ்வரர் கோயில்
- சங்கு நாராயணன் கோயில்
- சம்புநாத் கோயில்
- சித்திகாளி கோவில்
- சின்னமஸ்தா பகவதி கோயில்
- தக்சின்காளி கோயில்
- பக்தபூர் நகர சதுக்கம்
- பதான் அரண்மனை சதுக்கம்
- பூதநீலகண்டர் கோயில்
- ஜானகி கோயில்
# நேபாளச் சமயங்கள்

## சமயப் புனிதத் தலங்கள்

### பௌத்த யாத்திரைத் தலங்கள்

- லும்பினி
- மாயாதேவி கோயில்,
- பௌத்தநாத்
- சுயம்புநாத்
- பொக்காரா சாந்தி தூபி
- திலௌராகோட்
- இராமகிராம தூபி
# நேபாளச் சமயங்கள்

## சமயப் புனிதத் தலங்கள்

### இசுலாமிய பள்ளிவாசல்கள்

- ரஹ்மானியா ஜும்ஆ பள்ளிவாசல், சித்தார்த்நகர்
# நேபாளச் சமயங்கள்

## நேபாளப் பண்பாட்டில் இந்து சமயம்

wedding; groom puts *Sindoor* (vermilion powder) on bride's head]]
wedding; groom being carried by a helper]]
According to Nepalese theology Lord Brahma, Vishnu and Shiva had come to Nepal in the form of deer.
# நேபாளச் சமயங்கள்

## நேபாளப் பண்பாட்டில் இந்து சமயம்

### நேபாளத்தின் கொடி

1962-இல் புதிதாக வடிக்கப்பட்ட நேபாளக் கொடியில் வளர்பிறை வெள்ளை நிலாவும், சந்திரன் மற்றும் 12 கதிர்களுடன் கூடிய சூரியனும் இடம் பெற்றுள்ளது. இக்கொடியை பகவான் விஷ்ணு மக்களுக்கு வழங்கியதாக நேபாள மக்கள் நம்புகின்றனர்.
# நேபாளச் சமயங்கள்

## இதனையும் காண்க

- நேபாளத்தில் பௌத்தம்
# அலெக்சாந்தரின் வாயில்கள்

**அலெக்சாந்தரின் நுழைவாயில்** (Gates of Alexander) என்பது காக்கேசியாவில் பேரரசர் அலெக்சாந்தரால் கட்டப்பட்ட ஒரு புகழ்பெற்ற சுவராகும். இது வடக்கின் நாகரிகமற்ற காட்டுமிராண்டிகள் (பொதுவாக கோக் மற்றும் மாகோக் ) தெற்கேயுள்ள நிலத்தை ஆக்கிரமிப்பதைத் தடுக்கிறது. "அலெக்சாந்தரின் காதல்" என்பதில் தொடங்கி 7 ஆம் நூற்றாண்டிலிருந்து ஒரு பதிப்பில் இடைக்கால பயண இலக்கியங்களில் இந்த வாயில்கள் பிரபலமான பாடமாக இருந்தன.  
காசுப்பியன் வாயில் என்றும் அழைக்கப்படும் இந்த சுவர் இரண்டு இடங்களுடன் அடையாளம் காணப்பட்டுள்ளது. உருசியாவின் தெர்பெந்த் கணவாய் அல்லது தெரியல் சியார்சு கணவாய் உருசியாவிற்கும் சியார்சியாவிற்கும் இடையில் காசுப்பியன் கடலுடன் கிழக்கே ஒரு கணவாயை உருவாக்குகிறது. பாரம்பரியம் அதன் தென்கிழக்கு கரையில் உள்ள கோர்கனின் பெரிய சுவருடன் (சிவப்பு பாம்பு) இணைக்கிறது.  
இந்த கோட்டைகள் வரலாற்று ரீதியாக பெர்சியாவின் சாசானியர்களால் கட்டப்பட்ட பாதுகாப்பு அரண்களின் ஒரு பகுதியாக இருந்தன. அதே நேரத்தில் கோர்கனின் பெரிய சுவர் பார்த்தியர்களால் கட்டப்பட்டிருக்கலாம்.  
திருக்குர்ஆனின் *அல்-கஃப்* (" குகை ") என்ற 18 வது அத்தியாயத்தில் இதுபோன்ற ஒரு சுவரைப் பற்றிய ஒரு கதை குறிப்பிடப்பட்டுள்ளது. இந்த விவரிப்பின் படி, பூமியின் தொலைதூர இடத்திலிருக்கும் கோக் மற்றும் மாகோக் ஆகியோரின் இருப்பிடத்தை அடைந்த ஒரு நேர்மையான ஆட்சியாளரும் வெற்றியாளருமான துல்-கர்னெய்ன் (இரண்டு கொம்புகளை வைத்திருப்பவர்) என்பவரால் சுவர் ஒன்று எழுப்பப்பட்டது. சிவப்பு தீப்பிழம்புகள் போன்ற உருகிய இரும்பால் இந்த சுவர் கட்டப்பட்டது.
# அலெக்சாந்தரின் வாயில்கள்

## இலக்கியப் பின்னணி

காசுப்பியன் வாயில் என்ற பெயர் முதலில் காசுப்பியன் கடலின் தென்கிழக்கு மூலையில் உள்ள குறுகிய பகுதிக்கு பொருந்தியது. இதன் மூலம் அலெக்சாந்தர் உண்மையில் பாக்திரியாவின் பெஸ்ஸஸைப் பின்தொடர்ந்தார். ஆனால் அதை பலப்படுத்த படைகளை அவர் நிறுத்தவில்லை. இது அலெக்சாந்தைரைப் பற்றி மிகவும் கற்பனையாக எழுதிய வரலாற்றாசிரியர்களால் காசுப்பியனின் மறுபுறத்தில் உள்ள காக்கேசியா காக்கசஸ் மலைத்தொடர் வழியாக செல்லும் கணவாயாக மாற்றப்பட்டது.  
முதலாம் நூற்றாண்டில் யூத வரலாற்றாசிரியரான ஜொசிபசு, அலெக்சாந்தரின் வாயில்களைப் பற்றி எழுதியிருப்பதாக அறியப்படுகிறது. இது சிதியர்களுக்கு<nowiki/>எதிரான அரணாக வடிவமைக்கப்பட்டுள்ளது. இந்த வரலாற்றாசிரியரின் கூற்றுப்படி, கிரேக்கர்கள் சிதியர்கள் என்று அழைக்கப்பட்ட மக்கள் (யூதர்களிடையே) எபிரேயம் விவிலியத்தில் மாகோக்கின் சந்ததியினர் மாகோகியர்கள் என்று அறியப்பட்டனர். இந்த குறிப்புகள் இரண்டு வெவ்வேறு படைப்புகளில் நிகழ்கின்றன. அலெக்சாந்தர் எழுப்பிய இரும்பு வாயில்கள் இர்கானியா மன்னரால் (காசுப்பியனின் தெற்கு விளிம்பு) கட்டுப்படுத்தப்பட்டன என்றும், ஈரானிய நாடோடி ஆயர் பழங்கால மக்களான ஆலன்களை (ஜொசிபசு ஒரு சிதிக் பழங்குடியினராகக் கருதியவர்கள்) நுழைவாயில்களில் செல்ல அனுமதித்ததன் விளைவாக மேதியா பதவி நீக்கம் செய்யப்பட்டதாகவும் யூதப் போர் கூறுகிறது. ஜொசிபசின் யூதர்களைப் பற்றிய பழங்கால நம்பிக்கைகள் இரண்டு பொருத்தமான பத்திகளைக் கொண்டுள்ளன. ஒன்று சிதியர்களின் வம்சாவளியை யாபெத்தின் மகன் மாகோக்கின் சந்ததியினராகக் கொடுக்கிறது. மற்றொன்று ஆர்மேனியப் போரின்போது திபேரியசுடன் இணைந்த சிதியர்களால் காசுப்பியன் வாயில்கள் கடக்கபட்டதைக் குறிக்கிறது .
# அலெக்சாந்தரின் வாயில்கள்

## இலக்கியப் பின்னணி

### தெர்பந்த்

அலெக்சாண்டரின் வாயில்கள் மிகவும் பொதுவானவை. இது காசுப்பியன் வாயிலான தெர்பெந்துடன் அடையாளம் காணப்பட்டது. அதன் முப்பது வடக்கு நோக்கிய கோபுரங்கள் காச்சுப்பியன்ன் கடல் மற்றும் காக்கசஸ் மலைகள் இடையே நாற்பது கிலோமீட்டர் நீளத்திற்கு நீட்டிக்கப்பட்டுள்ளது. இது காக்கசஸ் வழியாக செல்வதைத் தடுக்கிறது.  
தெர்பெந்த் ஒரு சாசானிய பாரசீக கோட்டையைச் சுற்றி கட்டப்பட்டது. இது கோக்தூர்க்கர்களின் தாக்குதல்களிலிருந்து பேரரசை பாதுகாக்கும் ஒரு முக்கிய இடமாக இருந்தது . அலெக்சாந்தரின் காலத்திற்குப் பிறகு, 6 ஆம் நூற்றாண்டில் முதலாம் கோசுரோவின் ஆட்சி வரை வரலாற்று காசுப்பியன் வாயில்கள் கட்டப்படவில்லை, ஆனால் அவை கடந்த நூற்றாண்டுகளில் அலெக்சாந்தருக்கு வரவு வைக்கப்பட்டன. அபரிமிதமான சுவர் பயன்பாட்டில் இருந்தபோது இருபது மீட்டர் வரை உயரமும் சுமார் 10 அடி (3 மீ) தடிமனும் கொண்டிருந்தது.
# அலெக்சாந்தரின் வாயில்கள்

## இலக்கியப் பின்னணி

### தெரியல்

தெரியல் அல்லது தெரியல் கணவாய் "அலெக்சாந்தரின் வாயில்" என்றும் அழைக்கப்படுகிறது.
.]]
# அலெக்சாந்தரின் வாயில்கள்

## இலக்கியப் பின்னணி

### கோர்கனின் சுவர்

ஒரு மாற்றுக் கோட்பாடு காசுப்பியன் வாயில்களை காசுப்பியன் கடலின் தென்கிழக்கு கரைக்கு 180 கி.மீ. தொலைவிலுள்ள "அலெக்சாந்தரின் வாயில்" (கோர்கனின் பெரிய சுவர்) என்று அழைக்கிறது. பழுதுபார்க்கும் நிலையில் மிகவும் மோசமான நிலையில் இருந்தாலும் இது இன்றும் பாதுகாக்கப்படுகிறது.  
கோர்கனின் பெரிய சுவர் பார்த்திய வம்சத்தின் போது சீனப் பெருஞ் சுவர் கட்டப்பட்ட அதே நேரத்தில், சாசானியர்கள் காலத்தில் (3 - 7 ஆம் நூற்றாண்டுகள்) மீட்டெடுக்கப்பட்டது.
# தங்கச்சி

**தங்கச்சி** (*Thangachi*) என்பது 1987 ஆம் ஆண்டய இந்திய தமிழ் நாடகத் திரைப்படம் ஆகும். ஆர். கிருஷ்ணமூர்த்தி இயக்கிய இப்படத்தில் ராம்கி, பல்லவி, சீதா ஆகியோர் நடித்துள்ளனர். இந்த படம் தெலுங்கு திரைப்படமான *ஆடுபடுச்சு* (1986) படத்தின் மறு ஆக்கம் ஆகும்.
# தங்கச்சி

## நடிகர்கள்

- ராம்கி
- பல்லவி
- சீதா
- நிழல்கள் ரவி
- ராதாரவி
- செந்தில்
- எஸ். எஸ். சந்திரன்
- சார்லி
# தங்கச்சி

## இசை

இபடத்திற்கு எஸ். ஏ. ராஜ்குமார் இசையமைத்தார்.
| 1 | மருத ஜில்லா | எஸ். பி. பாலசுப்பிரமணியம், சுனந்தா | எஸ். ஏ. ராஜ்குமார் |
| --- | --- | --- | --- |
| 2 | கதிருக்கும் மாமா | உமா ரமணன் |  |
| 3 | முதல் முறை | எஸ். பி. பாலசுப்பிரமணியம், சுனந்தா |  |
| 4 | ஏ குருவி பூங்குருவி | எஸ். பி. பாலசுப்பிரமணியம், எஸ். பி. சைலஜா, சுனந்தா |  |
| 5 | சிறையினில் சீதை | எஸ். பி. பாலசுப்பிரமணியம், சுனந்தா |  |
# தங்கச்சி

## வரவேற்பு

*இந்தியன் எக்ஸ்பிரஸ்* எழுதிய விமர்சணத்தில் "படத்தின் பெயரைக் கொண்டு ஏமாற வேண்டாம்; [. . ] தங்காச்சி சென்டிமென்ட் கொக்கியைப் பயன்படுத்தி நிறைய விஷயங்களை மிகவும் கவர்ச்சியாக தொங்கவிட்டுள்ளனர் ".
# ஏமாற்றாதே ஏமாறாதே

**ஏமாற்றாதே ஏமாறாதே** (*Yemaatrathe Yemaaraathe*) என்பது 1985 ஆம் ஆண்டைய தமிழ் அதிரடி திரைப்படம் ஆகும். வி. சி. குகநாதன் இயக்கிய இப்படத்தில் விசயகாந்து, அர்ச்சனா, அனுராதா ஆகியோர் முக்கிய கதாபாத்திரங்களில் நடித்திருந்தனர்.
# ஏமாற்றாதே ஏமாறாதே

## நடிகர்கள்

- விசயகாந்து
- அர்ச்சனா
- அனுராதா
- விஜயகுமார்
- சுமித்ரா
- நிழல்கள் ரவி
# ஏமாற்றாதே ஏமாறாதே

## இசை

- "புடிக்கையிலே. . " - பி. ஜெயச்சந்திரன், எஸ். பி. சைலஜா
- "இள மாலை நிலவோ. . " - எஸ். பி. பாலசுப்பிரமணியம், எஸ். பி. சைலஜா, குழுவின
- "நானா வம்புக்கு. . " - டி. எம். சௌந்தரராஜன், குழுவினர்
- "எங்கள் தமிழினம். . " - மலேசியா வாசுதேவன்
- "இரு கண்ணில். . " - மலேசியா வாசுதேவன், வாணி ஜெயராம்
# நவக்கிரக நாயகி

**நவகிரக நாயகி** (*Navagraha Nayagi*) என்பது 1985 ஆம் ஆண்டய தமிழ் பக்தித் திரைப்படமாகும். கே. சங்கர் இயக்கிய இப்படத்தை எல். என். நாச்சியப்பன், எல். என். சிதம்பரம், வி. ரங்கசாமி ஆகியோர் தயாரித்தனர். இப்படத்தில் விசயகாந்து, நளினி, கே. ஆர். விஜயா, ஸ்ரீவித்யா ஆகியோர் முக்கிய வேடங்களில் நடித்துள்ளனர். இப்படத்திற்கு ம. சு. விசுவநாதன் இசை அமைத்துள்ளார்.
# நவக்கிரக நாயகி

## நடிகர்கள்

- விசயகாந்து
- நளினி
- கே. ஆர். விஜயா
- ஸ்ரீவித்யா திரௌபதியாக
- வி. எஸ். ராகவன்
- ஹெரன் ராமசாமி
- மேஜர் சுந்தரராஜன் குருவாக
- சோ ராமசாமி நாரதராக
- அனுராதா
- சிவசந்திரன்
- இடிச்சப்புளி செல்வராசு
- வி. கோபாலகிருட்டிணன்
- வெண்ணிற ஆடை மூர்த்தி
- பிந்து கோஷ்
- பாண்டியன்
- சுரேஷ்
- சசிகலா
- விஜி
- ஸ்ரீகாந்த்
- டெல்லி கணேஷ்
- கமலா காமேஷ்
- கிருபானந்த வாரியார் பிரசங்கியாக
- இரா. சு. மனோகர் ரகுவாக
# நவக்கிரக நாயகி

## இசை

இப்படத்திற்கு எம். எஸ். விஸ்வநாதன் இசையமைத்தார்.  
- தேனீக்கள் - சீர்காழி சிவசிதம்பரம், வாணி ஜெய்ராம் ,
- காற்றுக்கு பாட்டு - வாணி ஜெயராம்
- உலகத்துக்கு - பி. எஸ். சசிரேகா, டி. எம். சவுந்தரராஜன்
- நவகிரக நாயகி - சிர்காழி கோவிந்தராஜன்
- வாரணம் ஆயிரம் - வாணி ஜெயராம்
- சந்தன குடமொன்று - வாணி ஜெயராம், ராஜ்குமார் பாரதி
# எங்கள் குரல்

**எங்கள் குரல்** (*Engal Kural*) என்பது 1985 ஆம் ஆண்டய இந்தியத் தமிழ் திரைப்படம் ஆகும். ராம நாராயணன் இயக்கிய இப்படத்தை எஸ். எஸ். சந்திரன் தயாரித்தார். இப்படத்தில் அர்ஜுன், சுரேஷ், நளினி, ஜீவிதா ஆகியோர் முக்கிய வேடங்களில் நடித்தனர். இப்படத்திற்கு விஜய டி. ராஜேந்தர் இசை அமைத்தார்.
# எங்கள் குரல்

## நடிகர்கள்

- அர்ஜுன்
- சுரேஷ்
- ஜெய்சங்கர் - சுரேஷ், அர்ஜுன், ஜீவிதா ஆகிய மூவரின் தந்தையாக கௌரவ தோற்றத்தில்
- நளினி
- ஜீவிதா
- ராதாரவி
- சங்கிலி முருகன்
- வெண்ணிற ஆடை மூர்த்தி
- எஸ். எஸ். சந்திரன்
- கல்லாப்பெட்டி சிங்காரம்
- கிருஷ்ணமூர்த்தி
- ஜகதீசன்
- அனுராதா
- வடிவுக்கரசி
- காந்திமதி (நடிகை)
- சி. கே. சரஸ்வதி
- பசி சத்யா
- வாணி
- கோவை சரளா
- பசி நாராயணன்
- விசயகாந்து கௌரவத் தோற்றத்தில்
- வி. கே. ராமசாமி கௌரவத் தோற்றத்தில்
- அம்பிகா கௌரவத் தோற்றத்தில்
- ஜெயசித்ரா கௌரவத் தோற்றத்தில்
- சந்திரசேகர் கௌரவத் தோற்றத்தில்
# எங்கள் குரல்

## இசை

இப்படத்திற்கு டி. ராஜேந்தர் இசையமைத்தார்.  
- சுகம் சுகம் - எஸ். ஜானகி
- ஊரப்பாத்தா - மலேசியா வாசுதேவன், ஜெயச்சந்திரன்
- அடி வாடி மானே - எஸ். பி. பாலசுப்பிரமணியம், சசிரேகா
- தாகம் கொண்ட - சசிரேகா
- முதல் இரவு - எஸ். பி. பாலசுப்பிரமணியம், எஸ். ஜானகி
- மானே எங்கேடி - மலேசியா வாசுதேவன்
# ஐபீரிய வாயில்கள்

**ஐபீரிய வாயில்கள்** (Iberian Gates) என்பது வரலாற்று சியார்சியாவின் மேற்கு திசையில் , கிரேக்க-உரோமானிய புவியியலில் மெசிக் மலைகள் என்று அழைக்கப்படும் மெசிட் மலைகளின் (உசுந்தெரே மலை ) பீடபூமியில் அமைந்துள்ளது. சியார்சியாவின் புவியியலாளர் *வகுஷ்டி படோனிஷ்விலியின்*, 18 ஆம் நூற்றாண்டின் சார்சியா இராச்சியத்தைப் பற்றிய ஒரு நூலில் இந்த இடம் **குர்ஜி-போகாசி** என பதிவு செய்யப்பட்டுள்ளது.
# ஐபீரிய வாயில்கள்

## வரலாற்றில்

அலெக்சந்தரின் ஐபீரியா மீதான படையெடுப்பு, சார்சிய வரலாற்று பாரம்பரியத்தால் மட்டுமல்ல, மூத்த பிளினி (4.10.39) மற்றும் *கயஸ் ஜூலியஸ் சோலினஸ்* (9.19) ஆகியோரால் நினைவுகூரப்பட்டது. ஐபீரியாவில் சில மாசிடோனிய தலையீட்டின் நினைவகமாகத் தோன்றுகிறது. கிமு 323 இல் அலெக்சாந்தர் தங்க சுரங்கங்களைத் தேடி ஐபீரியாவின் எல்லைக்கு அனுப்பியதாக இசுட்ராபோ (11.14.9) குறிப்பிட்டுள்ளார். அசோய் (அசோ) என்பவர் ஐபீரியா இராச்சியத்தை நிறுவியதாக கூறப்படுகிறது. அசோ ஐபீரியா தேசத்தில் உள்ள ஐபீரியாவின் வாயில்களை மட்டும் விட்டுவிட்டு அனைத்து கோட்டைகளையும் இடித்துத் தள்ளி, அவற்றை வீரர்களால் நிரப்பினார். கிமு 4-3 ஆம் நூற்றாண்டுகளில் இசுட்ராபோ குறிப்பிட்டபடி இப்பகுதி ஐபீரிய இராச்சியத்தின் ஒரு பகுதியாக இருந்தது.
# பத்து ஆராங்

**பத்து ஆராங்** (ஆங்கிலம்: *Batu Arang*, சீனம்: *煤炭山*) என்பது மலேசியா, சிலாங்கூர் மாநிலத்தில்; கோம்பாக் மாவட்டத்தில் அமைந்துள்ள நகரம். கோலாலம்பூரில் இருந்து 48 கி.மீ. தொலைவில் உள்ளது. சிலாங்கூர் மாநிலத்தில் மட்டும் அல்ல; மலேசியாவிலும் மிகப் பழமையான நகரங்களில் பத்து ஆராங் நகரமும் ஒன்றாகும்.  
மலேசியத் தமிழர்களின் வரலாற்றில் பத்து ஆராங் நகரம் தனி ஒரு வரலாற்றைப் பெற்று உள்ளது. மர்மங்கள் நிறைந்த நகரம் என்றும் பேசப் படுகின்றது. பத்து ஆராங் நகரம் தான் மலேசியாவிலேயே முதன்முதலாக ஒரு சோவியத் கம்யூனிச நகரமாக அறிவிக்கப் பட்டது. மார்க்ஸ் – லெனின் சித்தாந்தங்களுக்கு விளக்கு ஏற்றி வைத்த முதல் கிராமப்புற நகரம். மலேசியா சுதந்திரம் அடைவதற்கு முன்னால் மலாயா என்று அழைக்கப்பட்டது. அப்போது அந்த நிகழ்ச்சி நடந்தது.
# பத்து ஆராங்

## பொது

இந்த நகரம் கடந்த 2011 அக்டோபர் 16-ஆம் தேதி தனது நூற்றாண்டு தினத்தைக் கொண்டாடியது. பத்து ஆராங் நகருக்குப் பல சிறப்புகள் உள்ளன. மலாயாவில் முதன்முதலாக நிலக்கரி எடுக்கப்பட்ட இடம். சோசலிச நகரமாக அறிவிக்கப்பட்ட இடம். கர்மவீரர் காமராசர் வந்து போன இடம். மலாயா கணபதியை ஆங்கிலேயர்கள் கைது செய்த இடம். தொழிற்சங்கவாதிகளின் மேடை முழக்கங்களுக்கு வெண் சாமரம் வீசிய இடம்.  
மலாயாவை ஆட்சி செய்த பிரித்தானியர்களின் போக்குவரத்து துறை, மின்சாரத் துறை மற்றும் தொழில் துறை வளர்ச்சிகளுக்குப் பத்து ஆராங் ஆற்றிய பங்களிப்புகள் மலாயா வரலாற்றில் முக்கியத்துவம் வாய்ந்தவையாகும்.
# பத்து ஆராங்

## வரலாறு

1908-ஆம் ஆண்டில் பத்து ஆராங் பகுதியில் முதன்முதலில் நிலக்கரி கண்டுபிடிக்கப்பட்டது. பூமிக்கு அடியில் பெரிய அளவில் நிலக்கரி இருப்புக்கள் இருப்பதைப் பிரித்தானிய அதிகாரிகள் கண்டு அறிந்தனர். அவை வணிக ரீதியில் பயன் அளிக்கும் என்றும் இரயில் பாதை அமைப்புக்கு எரிபொருளாக அமையும் என்றும் முடிவு செய்தனர்.  
ஆங்கிலேயர்கள் நிலக்கரிச் சுரங்க நடவடிக்கைகளைத் தொடங்கிய போதுதான் பத்து ஆராங் நகரம் நிறுவப்பட்டது. 1915-ஆம் ஆண்டில், நாட்டின் பிற பகுதிகளுக்கு நிலக்கரியை கொண்டு செல்வதற்காக பத்து ஆராங் மற்றும் குவாங் சிறுநகரத்தை இணைக்கும் ஓர் இரயில் பாதையை அமைத்தார்கள்.
# பத்து ஆராங்

## வரலாறு

#### பத்து ஆராங் நிலக்கரிக்கு கிராக்கி

நிலக்கரி உற்பத்தியும்; நிலக்கரி பயன்பாட்டுக்கான தேவையும் அதிகரித்ததால், பத்து ஆராங் நகரில் இருந்து கோலாலம்பூருக்கும் மற்ற இடங்களுக்கும் இரயில் சேவைகள் விரிவு செய்யப் பட்டன. அடுத்ததால முதல் உலகப் போர் வந்தது. அதன் காரணமாக பத்து ஆராங் நிலக்கரிக்கும் அதிகமான அளவில் கிராக்கியும் ஏற்பட்டது.  
இதன் தொடர்ச்சியாக வெளிநாடுகளில் இருந்து நிலக்கரி இறக்குமதி செய்யப்படுவதும் குறைந்தது. பத்து ஆராங்கில் உற்பத்தி செய்யப்பட்ட நிலக்கரி, உள்ளூர் இரயில் சேவை நிறுவனங்கள்; மின் நிலையங்கள்; ஈயச் சுரங்கங்கள்; ஈயத் தூர்வாரி இயந்திரங்களின் செயல்பாடுகள் போன்றவற்றுக்கு பெருமளவில் விற்கப்பட்டது.
# பத்து ஆராங்

## பிரித்தானியர் மலாயா காலம்

1908-ஆம் ஆண்டு. ஹாஜி அப்துல் ஹாடி என்கிற மலாய்க்காரர் ஒரு துண்டு கரும் கரியைக் கண்டு எடுத்தார். இவர் பத்தாங் பெர்ஜுந்தை பகுதியில் இருந்து வந்து குடியேறியவர். அந்தத் துண்டுக் கரியைப் பற்றி ஆய்வுகள் செய்ய ஜே.பி. சீர்வெனோ என்பவரைப் பிரித்தானிய அரசாங்கம் பணித்தது. சோதனைகள் செய்தனர். பின்னர் அந்தக் கரித்துண்டு ஒரு நிலக்கரித் துண்டு என்று கண்டுபிடிக்கப் பட்டது.  
இதே காலக் கட்டத்தில் பேராக் மாநிலத்தில் எங்கோர் எனும் இடம்; பெர்லிஸ் மாநிலத்தில் புக்கிட் ஆராங் எனும் இடம்; ஜொகூர் மாநிலத்தில் புக்கிட் கெப்போங் எனும் இடத்திலும் நிலக்கரி இருப்பது கண்டுபிடிக்கப்பட்டது. ஆனால், லாபம் அதிகமாகக் கிடைக்காது என்பதால் அந்த இடங்கள் கைவிடப்பட்டன.
# பத்து ஆராங்

## பிரித்தானியர் மலாயா காலம்

#### ஜான் ஆர்ச்சிபால்ட் ரஸ்ஸல்

இருந்தாலும் பத்து ஆராங்கில் மட்டும் நல்ல லாபம் கிடைக்கும் என்பது உறுதியானது. பத்து ஆராங்கில் நிலக்கரி எடுப்பதற்கான குத்தகைக்கு பலர் மனு செய்தனர். அவர்களில் ஒருவர் ஜான் ஆர்ச்சிபால்ட் ரஸ்ஸல் (John Archibald Russell) என்பவர். முதலில் அவருடைய மனு தள்ளுபடி செய்யப்பட்டது. மேலும் பலர் முயற்சிகள் செய்தனர்.  
இருப்பினும் ரவாங் கூட்டாட்சி மலாயா மாநிலங்கள் நிலக்கரி சிண்டிகேட் (Rawang Federated Malay States Coal Syndicate Ltd) எனும் நிறுவனத்திற்குக் குத்தகை கிடைத்தது. அந்த நிறுவனம் இரு ஆண்டுகளுக்கும் மேலாக பற்பல சோதனைகளைச் செய்தது. கடைசியில் லாபம் கிடைக்காது என்று அந்தத் திட்டத்தைக் கைவிட்டது.
# பத்து ஆராங்

## பிரித்தானியர் மலாயா காலம்

#### மலாயன் கோல்லியரிஸ் லிமிடெட்

அதன் பின்னர் சுரங்க உரிமத்தை ஜான் ஆர்ச்சிபால்ட் ரஸ்ஸல் என்பவர் வாங்கினார். 1913 ஜூன் மாதம் 20-ஆம் தேதி மலாயன் கோல்லியரிஸ் லிமிடெட் (Malayan Collieries Ltd) என்ற ஒரு நிறுவனத்தை அவர் தொடங்கினார். 1915-ஆம் ஆண்டில் நிலக்கரி உற்பத்தி தொடங்கியது. ஏறக்குறைய 47 ஆண்டுகள் அந்த நிறுவனம் செயல்பட்டது. 1960-ஆம் ஆண்டு அந்த நிறுவனமும் மூடப்பட்டது.  
அந்த 47 ஆண்டுகளில் 15,566,143 மெட்ரிக் டன்கள் நிலக்கரி தோண்டி எடுக்கப்பட்டது. உலகம் பூராவும் ஏற்றுமதி செய்யப்பட்டது. அதிகமான நிலக்கரி இங்கிலாந்திற்கு ஏற்றுமதி செய்யப்பட்டது. உற்பத்தி செய்யப்பட்ட நிலக்கரியின் அப்போதைய மதிப்பு 163,345,181 ரிங்கிட். இது 50 வருடங்களுக்கு முன்னால் இருந்த மலாயா நாணயத்தின் மதிப்பு. இப்போதைய கணக்குப் படி பார்த்தால் நூறு கோடி ரிங்கிட்டைத் தாண்டி நிற்கும்.
# பத்து ஆராங்

## இரண்டாம் உலகப் போருக்குப் பின்னர்

இரண்டாம் உலகப் போரின் போது, 1942 ஜனவரி 5-ஆம் தேதி, பிரித்தானியக் காலனித்துவ அரசாங்கம் பத்து ஆராங்கைக் காலி செய்யுமாறு சுரங்க நிறுவனத்திற்கு கட்டளை பிறப்பித்தது. சுரங்கத்தின் செயல்பாடுகள் உடனடியாக நிறுத்தப் பட்டன.  
அங்கு இருந்த தளவாடப் பொருட்கள் இரயில் மூலமாகச் சிங்கப்பூருக்குக் கொண்டு செல்லப் பட்டன. பின்னர் அங்கு இருந்த மின் நிலையத்தையும் அதன் முக்கிய துணை நிலையத்தையும் பிரித்தானிய இராணுவம் வெடிபொருட்களைக் கொண்டு தகர்த்தது.
# பத்து ஆராங்

## இரண்டாம் உலகப் போருக்குப் பின்னர்

#### ஜப்பானியர்களின் ஆக்கிரமிப்பு

முதன்மைச் சுரங்க நிறுவனமான ஜே. ஏ. ரஸ்ஸல் நிறுவனம், ஜனவரி 9, 1942 வரை தொடர்ந்து கோலாலம்பூரில் செயல்பட்டு வந்தது. ரஸ்ஸல் நிறுவனத்தினர் தற்காலிகமாக ஓர் அலுவலகத்தை நிறுவுவதற்காகச் சிங்கப்பூருக்குச் சென்றனர்.  
ஜப்பானியப் படைகள் சிங்கப்பூரை அடைந்ததும், ரஸ்ஸல் நிறுவனம் அனைத்துப் பதிவுகளையும் உபகரணங்களையும் ஆஸ்திரேலியாவுக்கு அனுப்பி வைத்து; அங்கே ஓர் அலுவலகத்தைத் திறப்பதற்கு முயற்சி செய்தது. ஆனால் பதிவுகளையும் உபகரணங்களையும் ஏற்றிச் சென்ற கப்பல் ஆஸ்திரேலியாவுக்குச் செல்லும் வழியில் மூழ்கியது.  
ஜப்பானியர்களின் ஆக்கிரமிப்புக் காலத்தில், பத்து ஆராங் நிலக்கரி சுரங்கத்தில் பலத்த சேதங்கள். அவற்றைச் சரி செய்யவும்; சுரங்க நடவடிக்கைகளை மீண்டும் தொடரவும் ஜப்பானியர்கள் பலரை வேலைக்கு அமர்த்தினார்கள். அவ்வாறு தொடங்கப்பட்ட சுரங்கத் தொழிலில் நிலத்தடிச் சுரங்க நடவடிக்கைகள் தவிர்க்கப் பட்டன.
# பத்து ஆராங்

## இரண்டாம் உலகப் போருக்குப் பின்னர்

#### இந்திய துருப்புக்கள் உதவி

நில மேற்பரப்பில் மட்டுமே நிலக்கரியை வெட்டி எடுத்தார்கள். இருப்பினும் அதிகச் செலவுகள் காரணமாகக் சுரங்கத் தொழில் பாதிப்பு அடைந்தது. ஜப்பானியர்கள் சரணடையும் வரையில் 1,369,834 டன் நிலக்கரியை வெட்டி எடுத்து உள்ளனர்.  
1945 செப்டம்பர் 11-ஆம் தேதி, பிரித்தானிய இராணுவ நிர்வாகம் பத்து ஆராங் நிலக்கரிச் சுரங்கத்தைத் தக்க வைத்துக் கொள்ள முயற்சிகள் மேற்கொண்டது. இந்திய துருப்புக்களின் உதவியுடன் நிலக்கரிச் சுரங்கதிற்குச் சொந்தமான சொத்துக்கள் அனைத்தையும் கையகப் படுத்தியது.  
அதிகச் செலவுகள் காரணமாக, பத்து ஆராங் சுரங்கம் 1960 ஜனவரி 30-ஆம் தேதி நிரந்தரமாக மூடப்பட்டது. இருப்பினும் அந்தக் காலக்கட்டம் வரையில் 14,000,000 டன் நிலக்கரி தோண்டப்பட்டு உள்ளது என்பது பத்து ஆராங் படைத்த ஒரு வரலாறு ஆகும்.
# பத்து ஆராங்

## இரண்டாம் உலகப் போருக்குப் பின்னர்

#### கம்யூனிஸ்டுகளின் திடீர் தாக்குதல்

1948 ஜூலை 12-ஆம் தேதி கம்யூனிஸ்டுக் கட்சியைச் சேர்ந்த ஒரு குழுவினர், பத்து ஆராங் நிலக்கரி சுரங்கத்தைக் கைப்பற்றினர். ஒரு மணி நேரம் வரையில் ஆக்கிரமித்தனர். சுரங்கத்தில் இருந்த தளவாடப் பொருட்களைச் சேதப் படுத்தினர். தவிர சுரங்கத்தை விட்டு வெளியேறுவதற்கு முன்னர் ஐந்து சீனர்களையும் கொன்று விட்டனர்.  
மலாயா அவசரகாலத்தின் தொடக்கக் காலத்தில்; பத்து ஆராங் நிலக்கரி சுரங்கத்தின் மீதான அந்தத் தாக்குதல் சிற்சில பதற்றங்களை ஏற்படுத்தியது. அங்கு வாழ்ந்த மக்களை அரசாங்கத்தால் பாதுகாக்கவும் இயலவில்லை. பயங்கரவாதிகளை எதிர்த்துப் போராடவும் இயலவில்லை. நாட்டில் போதுமான இராணுவத் துருப்புக்கள் இல்லாமல் போனதே அதற்குக் காரணமாகும்.
# பத்து ஆராங்

## இரண்டாம் உலகப் போருக்குப் பின்னர்

#### கைது நடவடிக்கை

எட்டு நாட்களுக்குப் பின்னர், நிலக்கரி சுரங்கத் தாக்குதல் தொடர்பாக இருபது பேர் கைது செய்யப் பட்டார்கள். பின்னர் 1948 ஜூலை 30-ஆம் தேதி போலீசாரும் இராணுவப் படையினரும் கூட்டாக இணைந்து தாக்குதல்களில் ஈடுபட்டார்கள். அந்த நடவடிக்கையில் 22 கம்யூனிஸ்டு உறுப்பினர்களைக் கூட்டுப் படையினர் சுட்டுக் கொன்றார்கள். மற்றும் காட்டுப் பகுதிகளில் மறைந்து இருந்த 47 உறுப்பினர்களையும் கைது செய்தார்கள்.  
அதன் பின்னர் கம்யூனிஸ்டு தரப்பில் இருந்து ஒரு பழிவாங்கும் படலம் டொடங்கியது. 1949 ஜனவரி 25-ஆம் தேதி கம்யூனிஸ்டுகள் ஓர் இரயில் வண்டியைத் தடம் புரளச் செய்தார்கள். அந்த நிகழ்ச்சி பிரித்தானிய அரசாங்கத்திற்கு மேலும் சினமூட்டியது. அதன் பின்னணியில் 1949 ஜூலை 20-ஆம் தேதி விமானப் படையினர் கம்யூனிஸ்டு கொரிலாக்களுக்கு எதிராக தாக்குதல்களை நடத்தினார்கள்.
# பத்து ஆராங்

## இரண்டாம் உலகப் போருக்குப் பின்னர்

#### இந்தியர் கேளிக்கை விடுதியில் திடீர் சோதனை

கம்யூனிஸ்டு கொரிலாக்களுக்குத் தலைவராக இருந்தவர் சோங் ஹோய் போங். இவரைப் பிடித்துக் கொடுத்தால் $ 2,000 பரிசு வழங்கப்படும் என்று அரசாங்கம் அறிவித்தது. எனினும் 1950 ஜனவரி 16-ஆம் தேதி நடந்த ஒரு தாக்குதலில் சோங் ஹோய் போங் இராணுவ வீரர்களால் கொல்லப் பட்டார்.  
பின்னர் பத்து ஆராங்கில் இருந்த இந்தியர் கேளிக்கை விடுதியில் திடீர் சோதனை நடவடிக்கை. அதில் கம்யூனிஸ்டுக் கொடிகள், தொப்பிகள், கம்யூனிஸ்டு தலைவர்களின் புகைப்படங்கள், சுவரொட்டிகள் போன்றவை சிக்கின. அவை பறிமுதல் செய்யப்பட்டன. இந்த நடவடிக்கையின் தொடர்பாக 25 கடைகள் மூடப் பட்டன. பெரும்பாலும் சீனர்களுக்குச் சொந்தமான கடைகள்.
# பத்து ஆராங்

## இரண்டாம் உலகப் போருக்குப் பின்னர்

### தமிழர்கள் நடமாட்டம் அதிகம்

இந்த நகரில் அதிகமாகத் தமிழர்களைப் பார்க்க முடிகிறது. இப்போது அதிகமான மலாய்க்காரர்களும் அங்கு குடியேறி வருகின்றனர். ஒரு காலத்தில் படு சுறுசுறுப்பாக இயங்கிய நகரம் பத்து ஆராங். இப்போது அதன் வேகத்தை இழந்து நிற்கிறது. பலர் வெளியேறி விட்டனர். இருந்தாலும், பலருக்கு வயதாகிப் போனாலும் இன்னும் அங்கேயே வாழ்ந்து வருகின்றனர்.  
இவ்வாறு பத்து ஆராங் பழைய தடயங்களை இழந்து விட்டாலும், பல உள்ளூர்க் கடைகள், உணவகங்கள், காய்கறிச் சந்தைகள் இன்றும் தொடர்ந்து செயல்பட்டு வருகின்றன. மேலும் இந்த நகரம் இப்போது சீனர்கள், மலாய்க்காரர்கள் மற்றும் இந்தியர்கள் பின்னணியைக் கொண்ட ஒரு பன்முகக் கலாச்சார நகரமாக மாறி வருகிறது.
# பத்து ஆராங்

## இரண்டாம் உலகப் போருக்குப் பின்னர்

### நகரப் பாரம்பரிய தகுதி

2011-ஆம் ஆண்டில், பத்து ஆராங் நகரில் 100-ஆவது ஆண்டு நிறைவு விழா கொண்டாடப்பட்டது. அந்த நகரத்திற்கு நகரப் பாரம்பரிய தகுதி வழங்கப்பட வேண்டும் என்று பத்து ஆராங் வாழ் மக்கள் அறைகூவல் விடுத்தனர்.  
சுற்றுலாப் பயணிகளை ஈர்ப்பதற்காக நகரத்தையும் அதன் கட்டிடங்களையும் பாதுகாக்க வேண்டும் என்றும் அவர்கள் கேட்டுக் கொண்டனர். காவல் நிலையம், செங்கல் தொழிற்சாலை, சுரங்கத்தின் சுமை உந்துகள், நகர மண்டபம் போன்றவை புதுப்பிக்கப்பட வேண்டும்; பராமரிக்க வேண்டும் என்றும் பரிந்துரைத்தனர்.
# பத்து ஆராங்

## திரைப்படங்கள்

பல சீனப் புத்தாண்டுத் திரைப் படங்கள் பத்து ஆராங்கில் எடுக்கப்பட்டு உள்ளன. அவற்றில் *எ ஹவுஸ் ஆப் ஹேப்பினஸ்* (A House of Happiness) என்ற 2018 திரைப்படம் 2017 மார்ச் மாதம் 13 நாட்களுக்குப் படமாக்கப்பட்டது. *கோபிதாம் சண்டை போடு* எனும் படம் 2019-ஆம் ஆண்டு பத்து ஆராங்கில் படமாக்கப்பட்டு 2020-ஆம் ஆண்டில் வெளியீடு கண்டது.
# சிலிசிய வாயில்கள்

சிலிசிய வாயில்கள் (Cilician Gates) அல்லது குலக் கணவாய் என்பது தாரசு மலைத்தொடர் வழியாக சிலிசியாவின் தாழ்வான சமவெளிகளை அனத்தோலிய பீடபூமியுடன் இணைக்கிறது. இது கோகோலுக் ஆற்றின் குறுகிய பள்ளத்தாக்கின் வழியாகும். இதன் மிக உயர்ந்த உயரம் சுமார் 1000 மீ.  
சிலிசிய வாயில்கள் ஆயிரக்கணக்கான ஆண்டுகளாக ஒரு முக்கிய வணிக மற்றும் இராணுவ மையமாக இருந்து வருகிறது. 20 ஆம் நூற்றாண்டின் முற்பகுதியில், இதன் வழியாக ஒரு குறுகிய பாதை இருப்புப்பாதை அமைக்கப்பட்டது. இன்று, தாரசு-அங்காரா நெடுஞ்சாலை ( இ-90, ஓ-21 ) இவற்றின் வழியாக செல்கிறது.  
சிலிசியன் வாயில்களின் தெற்கு முனை தரசிலிருந்து வடக்கே 44 கி.மீ தொலைவில் உள்ளது. வடக்கு முனை கப்படோசியாவுக்கு வழிவகுக்கிறது.
# சிலிசிய வாயில்கள்

## வரலாறு

கிமு 4,500 ஐச் சேர்ந்த யூமுக்தீப் பகுதி (நவீன மெர்சின்), 23 அடுக்குகளுடன் நுழைவாயிலின் அருகில் குடியேறி உலகின் பழமையான வலுவூட்டப்பட்ட குடியேற்றங்களில் ஒன்றான அதனா பகுதியைக் காக்கிறது. பழங்கால பாதை ஒன்று கழுதை வணிகர்களுக்கான பாதையாக இருந்தது. (சக்கர வாகனங்கள் அல்ல) இட்டைட்டுகள் கிரேக்கர்கள், அலெக்சாந்தர், உரோமானியர்கள், பைசாந்தியர்கள்,சாசானியர்கள், மங்கோலியர்கள் , சிலுவைப்போர் வீரகள் போன்ற அனைவரும் தங்கள் போர்களிம்போது இந்த வழியில் பயணம் செய்துள்ளனர். தாரசின் திருத்தூதர்கள் பவுல், சிலாசு ஆகியோர் சிரியாவிற்கும், சிலிசியாவிற்கும் சென்றபோது இந்த வழியில் சென்றதாக விவிலியம் சாட்சியமளிக்கிறது. கலாத்தியருக்கு எழுதிய திருமுகத்தில் தெர்பே, இலிசுட்ரா மற்றும் கொன்யா நகரங்களைப் பற்றி பேசுகிறது - பவுல் தனது முதல் பயணத்தில் பார்வையிட்ட நகரங்களைப் பற்றியும், (அப்போஸ்தலர் 14; கலா. 1: 2), தங்கள் தேவாலயங்களை பலப்படுத்தும் நோக்கத்துடன், இரண்டாவது பிரசங்கத்தின் ஆரம்பத்தில் பயணம் செய்ததைப் பற்றியும் (அப்போஸ்தலர் 15: 40-41) பேசுகிறது.  
அனத்தோலிய பீடபூமியிலிருந்து சிலிசிய சமவெளி 110 கிலோமீட்டர் (68 மைல்) தூரம் கொண்டது. பண்டைய காலங்களில், இது கிட்டத்தட்ட ஐந்து நாட்கள் பயண தூரத்தில் இருந்தது. திருத்தூதர் பவுலின் விவிலியக் கூற்றுப்படி, "ஆறுகளிலிருந்து வரும் ஆபத்துகள்" மற்றும் "கொள்ளையர்களிடமிருந்து வரும் ஆபத்துகள்" பற்றி பேசியுள்ளார் (2 கொரி. 11:26). கிமு 4500 ஆம் ஆண்டில் சிலிசிய வாயில்களின் தென்கிழக்கு முனையில் உலகின் பழமையான கோட்டைகளில் ஒன்று ஏன் கட்டப்பட்டது என்பதை இது விளக்கக்கூடும். பத்தாயிரத்தின் இராணுவத்தின், இசஸ் போருக்கு முன்னர் அலெக்சாந்தர், பவுல் கலாத்தியா சென்ற வழி, முதல் சிலுவைப் போரின் இராணுவத்தின் ஒரு பகுதி ஆகியவை சிலிசிய வாயிகள் வழியாகச் சென்றன. சிலுவைப்போர் வீரர்கள் ஆர்மீனிய இராச்சியமான சிலிசியாவுடன் தங்களை இணைத்துக் கொண்டனர்.  
தென்மேற்கில் உள்ள வாயில்களுக்கு மேலே குலெக் நகரம் உள்ளது. இது கணிசமான பழங்காலத்தின் ஒரு பெரிய கோட்டையாகும். இது பைசாந்தியர்கள் மற்றும் அரேபியர் கால ஆக்கிரமிப்புக்கான ஆதாரங்களைத் கொண்டுள்ளது. ஆனால் இது முதன்மையாக 12 மற்றும் 13 ஆம் நூற்றாண்டுகளின் ஆர்மீனிய கட்டுமானமாகும். தெற்கு மற்றும் மேற்கில் அதன் சுற்று சுவர்கள் மற்றும் கோபுரங்கள் 450 மீட்டருக்கும் அதிகமான தூரத்தை உள்ளடக்கியுள்ளது. சிலிசிய வாயிலுக்கு கீழே இடைக்கால ஆர்மீனிய கோட்டையான அனாகியா அதன் பெரிய குதிரை இலாட வடிவ கோபுரங்கள் மற்றும் மூன்று நுழைவாயில்களைக் கொண்டுள்ளது. 1830 களில் உதுமானியர்களுக்கு எதிரான சிரியப் போரிம்போது எகிப்தின் இப்ராகிம் பாசாவால் கட்டப்பட்ட ஒரு கோட்டை வாயிலுக்கு அருகிலேயே உள்ளது.  
ஜெர்மனி பொறியியலாளர்கள் இசுதான்புல்லுக்கும், பகுதாதுக்கும் இடையிலான இருப்புப்பாதை அமைக்கும் பணியில் ஈடுபட்டிருந்தபோது, வாயில் வழியாக செங்குத்தான, குறுகிய மற்றும் இறுக்கமான முறுக்கு பண்டைய பாதையை அவர்களால் பின்பற்ற முடியவில்லை. மேலும், இறுக்கமாக வாயில் மூலம் பண்டைய பாதையில் சென்றது. அவர்கள் கட்டிய ஏதண்டமும் சுரங்கப்பாதைகளும் இருப்புப்பாதை பொறியியலின் அற்புதங்களில் ஒன்றாகும்; அனாகியா டேவுக்கு கீழே அதன் இடைக்கால ஆர்மீனிய கோட்டையுடன், இந்த பாதை உண்மையில் போசாண்டாவிலிருந்து தென்கிழக்கே ஒரு பழங்கால இரண்டாம் சாலையைப் பின்பற்றுகிறது. இருப்புப்பாதை 1918 இல் திறக்கப்பட்டது; முதலாம் உலகப் போரின் இறுதி மாதங்களில் உதுமானிய துருப்புக்களையும் போர் பொருட்களையும் மெசொப்பொத்தேமிய போர் முனைக்கு இந்த குற்றகலப் பாதை கொண்டு சென்றது.
# கனடாவின் சட்டம்

கனடாவின் சட்ட அமைப்பு பன்மைத்துவமானது: அதன் அஸ்திவாரங்கள் ஆங்கில பொதுவான சட்ட முறைமையில் (பிரித்தானிய பேரரசின் காலனியாக அதன் காலத்திலிருந்து பெறப்பட்டவை), பிரெஞ்சு சிவில் சட்ட அமைப்பு (பிரெஞ்சு பேரரசின் காலனியாக அதன் காலத்திலிருந்து பெறப்பட்டவை) மற்றும் உள்நாட்டு சட்ட அமைப்புகள் (கனடாவில் உள்ள பல்வேறு முதல் நாடு<nowiki/>கள், மெடிஸ் நேஷன் மற்றும் இன்யூட் ஆகியவற்றால் உருவாக்கப்பட்டது). கனடாவின் அரசியலமைப்பு மற்றும் கனேடிய பழங்குடிச் சட்டம் அமைப்புகள் தொடர்புகொண்டு செயல்படும் கட்டமைப்பை வழங்குகின்றன.  
பாரம்பரியம், பொதுவான சட்டம் மற்றும் அரசியலமைப்பு ஆகியவற்றிலிருந்து எழும் இறையாண்மையுடன் அரசாங்கத்தின் இரண்டு உத்தரவுகளை மட்டுமே கனடா அங்கீகரிக்கிறது: கூட்டாட்சி மற்றும் மாகாண. நகராட்சி அரசாங்கங்கள் உட்பட மற்ற அனைத்து வகையான அரசாங்கங்களும் தங்கள் அதிகாரங்களை தூதுக்குழுவின் மூலம் பெற வேண்டும், நகராட்சி, உள்ளூர் மற்றும் பிராந்திய அரசாங்கங்களை இறையாண்மை கொண்ட அரசாங்கங்களின் படைப்பாளர்களாக ஆக்குகின்றன. பிராந்தியங்கள் தங்கள் அதிகாரங்களை மத்திய அரசின் பிரதிநிதி மூலம் பெறுகின்றன. பாராளுமன்றத்தால் பிரத்தியேகமாக கட்டுப்படுத்தப்படும் சில களங்கள் மற்றும் மாகாணங்களுக்கிடையிலான அனைத்து விஷயங்களும் சச்சரவுகளும் மத்திய அரசுக்கு அதிகாரம் உள்ளது. இவை பொதுவாக மாகாணங்களுக்கு இடையிலான போக்குவரத்து (ரயில், வான் மற்றும் கடல் போக்குவரத்து) மற்றும் மாகாணங்களுக்கு இடையிலான வர்த்தகம் மற்றும் வர்த்தகம் (பொதுவாக ஆற்றல், சுற்றுச்சூழல், விவசாயம் சம்பந்தப்பட்டவை) ஆகியவை அடங்கும். குற்றவியல் சட்டம் என்பது பிரத்தியேக கூட்டாட்சி அதிகார வரம்பின் ஒரு பகுதி மற்றும் அதன் தோற்றம் ஆங்கில பொதுவான சட்டத்தில் உள்ளது. பெரும்பாலான கிரிமினல் குற்றங்களின் வழக்குகள் மாகாண அட்டர்னி ஜெனரலால் நடத்தப்படுகின்றன, குற்றவியல் கோட் கீழ் செயல்படுகின்றன.
# கனடாவின் சட்டம்

## சட்ட மரபுகள்

### குடிமையியல் சட்டம்

வரலாற்று காரணங்களுக்காக, கியூபெக்கில் ஒரு கலப்பின சட்ட அமைப்பு உள்ளது. தனியார் சட்டம் சிவில் சட்ட பாரம்பரியத்தை பின்பற்றுகிறது, இது முதலில் கோட்டூம் டி பாரிஸில் வெளிப்படுத்தப்பட்டது, அது அப்போது புதிய பிரான்சில் இருந்தது. இன்று, கியூபெக்கின் ஜுஸ் கம்யூன் கியூபெக்கின் சிவில் கோட் குறியிடப்பட்டுள்ளது. பொதுச் சட்டத்தைப் பொறுத்தவரை, 1760 இல் நியூ பிரான்சின் வீழ்ச்சிக்குப் பின்னர், அதாவது பொதுவான சட்டமாக வென்ற பிரித்தானிய தேசத்தை அது உருவாக்கியது. சிவில் சட்டத்திற்கும் பொதுவான சட்டத்திற்கும் இடையிலான வேறுபாடு அரசியலமைப்புச் சட்டம், 1867 இல் குறிப்பிடப்பட்டுள்ள அதிகாரங்களைப் பிரிப்பதன் அடிப்படையில் அமைந்ததல்ல என்பதைக் கவனத்தில் கொள்ள வேண்டும். ஆகவே, பொதுச் சட்டத்தின் விஷயங்களில் மாகாண சட்டமன்றத்தால் இயற்றப்பட்ட சட்டம், கோட் கோட் தண்டனை நடைமுறை, பொதுவான சட்ட பாரம்பரியத்தை பின்பற்றி விளக்கப்பட வேண்டும். அதேபோல், விவாகரத்து சட்டம் போன்ற தனியார் சட்ட விஷயங்களில் கூட்டாட்சி நாடாளுமன்றத்தால் இயற்றப்பட்ட சட்டம், சிவில் சட்ட பாரம்பரியத்தைப் பின்பற்றி கியூபெக்கின் சிவில் கோட் உடன் இணக்கமாக விளக்கப்பட உள்ளது.
# கனடாவின் சட்டம்

## சட்ட மரபுகள்

### சுதேச சட்ட மரபுகள்

கனடா 900 க்கும் மேற்பட்ட வெவ்வேறு சுதேச குழுக்களின் அசல் பிரதேசங்களில் நிறுவப்பட்டது, ஒவ்வொன்றும் வெவ்வேறு சுதேச சட்ட மரபுகளைப் பயன்படுத்துகின்றன. கிரீ, பிளாக்ஃபீட், மிக்மக் மற்றும் பல முதல் நாடுகள்; இன்யூட்; மற்றும் மெடிஸ் அன்றாட வாழ்க்கையில் தங்களது சொந்த சட்ட மரபுகளைப் பயன்படுத்துவார்கள், ஒப்பந்தங்களை உருவாக்குவார்கள், அரசு மற்றும் கார்ப்பரேட் நிறுவனங்களுடன் பணிபுரிவார்கள், சுற்றுச்சூழல் மேலாண்மை மற்றும் குற்றவியல் நடவடிக்கைகள் மற்றும் குடும்பச் சட்டம். தேர்ந்தெடுக்கப்பட்ட அதிகாரிகள் மற்றும் கூட்டாட்சி சட்டங்களுடன் பாரம்பரிய ஆட்சி மூலம் பெரும்பாலானவர்கள் தங்கள் சட்டங்களை பராமரிக்கின்றனர். ஆயிரக்கணக்கான ஆண்டுகளுக்கு முன்னர் அமைக்கப்பட்ட சட்ட முன்மாதிரிகள் கதைகள் மூலமாகவும், செயல்கள் மற்றும் கடந்தகால பதில்களிலிருந்தும், பெரியவர்கள் மற்றும் சட்டக் காவலர்களின் தொடர்ச்சியான விளக்கத்தின் மூலமாகவும் அறியப்படுகின்றன - பொதுவான சட்டங்கள் மற்றும் சிவில் குறியீடுகளிலிருந்து கிட்டத்தட்ட அனைத்து சட்ட மரபுகளும் உருவாகும் அதே செயல்முறை.  
பல சட்ட மரபுகள் எதுவும் குறியிடப்படவில்லை என்பதில் ஒத்ததாகத் தோன்றினாலும், ஒவ்வொன்றும் மிகவும் மாறுபட்ட சட்டங்களைக் கொண்டுள்ளன. பல சட்டங்கள் கதைகளிலிருந்து உருவாகின்றன, அவை புவியியல் அம்சங்கள் போன்ற எழுத்துக்கள் அல்லது அடையாளங்களிலிருந்து தோன்றக்கூடும், பெட்ரோகிளிஃப்ஸ், பிகோகிராஃப்கள், விக்வாசபாகூன் மற்றும் பல. இன்யூட் நுனங்காட்டின் ஆட்சி டெனெண்டேவின் மாறுபட்ட டெனே சட்டங்கள் என, அதன் பல நாடுகளின் அண்டை நாடான டெனெண்டேவிலிருந்து மிகவும் வேறுபடுகிறது லிங்கட் அனாவை நிர்வகிக்கும் சட்டங்களிலிருந்து மிகவும் வேறுபடுகின்றன, Gitx̱san Lax̱yip or வெட்ஸுவெட்'இன் யின்டா; மற்றும், அவை ஹ ud டெனோசவுனியிலிருந்து வேறுபடுகின்றன, ஈயோ-இஸ்தீ அல்லது மிக்மகியின். அனிஷினாபெக்கின் டூட்மேன் போன்ற குலங்களைப் பயன்படுத்துவதே பெரும்பாலான உள்நாட்டு சட்ட மற்றும் ஆளுமை மரபுகளில் பொதுவான ஒன்று (பெரும்பாலானவை கிட்செசனின் வில்ப்ஸ் போன்ற திருமணமானவை என்றாலும்).
# கனடாவின் சட்டம்

## சட்டத்தின் பகுதிகள்

### பழங்குடி சட்டம்

கனேடிய அரசாங்கத்தின் பழங்குடி மக்களுடன் (முதல் நாடுகள், மெடிஸ் மற்றும் இன்யூட்) உறவு தொடர்பான சட்டத்தின் பகுதிதான் பழங்குடி சட்டம். அரசியலமைப்புச் சட்டம், 1867 இன் பிரிவு 91 (24), இந்திய சட்டத்தால் நிர்வகிக்கப்படும் குழுக்கள், வெவ்வேறு எண்ணிக்கையிலான ஒப்பந்தங்கள் மற்றும் அந்தச் சட்டங்களுக்கு வெளியே உள்ள பழங்குடியினர் தொடர்பான விஷயங்களில் சட்டமியற்றுவதற்கான அதிகாரம் கூட்டாட்சி நாடாளுமன்றத்திற்கு அளிக்கிறது..